# Ælfric's Lives of Saints/05seb

xiii. kl̅ februarii · passio sci̅ sebastiani martyris.
Sebastianus hatte sum halig godes ðegn ·001 se ƿæs lange on lare on mediolana byrig · ⁊ ƿearð on criste gefullod · mid fullū geleafan ·
He ƿæs sƿiðe snotor ƿer · ⁊ soðfæst on spræce ·004 rihtƿis on dome · ⁊ on ræde fore-gleaƿ getreoƿe on neode · ⁊ strang fore-þingere on godnysse scinende · ⁊ on eallū þeaƿū arƿurðful ·
Dæghƿamlice hé gefylde his drihtnes þenunge geornlice.008 ac he bediglode sƿa þeah · his dæda þam casere dioclitianæ se ƿæs deofles big-gencga ·
He lufode sƿa þeah ðone halgan ƿær ·011 nyste  he gelyfde · on þone lifigendan god ·
He ge-sette hine to ealdre · ofer an ƿerod ·013 ⁊ hét hine symble beon ætforan his gesihðe · ⁊ ealle þa hyred-menn hine hæfdon for fæder · ⁊ mid lufe ƿurðodon · forðon þe god hine lufode ·
He folgode þā kasere uncuð him sƿa þeah ·017 na sƿylce he ne dorste for his drihtne ðroƿian · ac he ƿolde gehyrtan · ða þe se hæðena casere · dæghƿamlice acƿealde · for cristes geleafan ·
Þa geseah sebastianus hú sume þa cristenan ·021 ƿoldon aƿácian · for ðam ormætū ƿitum · ⁊ gehyrte heora mod · to þæs hælendes geleafan · ⁊ þa gode gebrohte · þe se deofol æt-bredan ƿolde ·
Þa ƿæron tƿegen gebroðra æþelborene for ƿorulde ·025 marcus · ⁊ marcellianus · mycclū gesƿencte · on bendū ⁊ on sƿingelū · for ðā soþan geleafan ·
Hi sceoldon þa under-hnigan · nacodum sƿurde ·028 ac heora frynd abædon fyrst · æt þam gerefan ðrittigra nihta ·  hi hi gebigdon to ðam hæðen-gylde · þe hí sylfe ƿurðodon ·
Þa be-tæhte chromatius · se heah-gerefa þa cnihtas ·032 sumū þegne to ge-healdenne · se hatte nicostratus ·
Tranquillinus hatte þyssera halgena fæ|der ·034 ⁊ heora modor ƿæs martia gecyged · hæðena þa gyt · ⁊ hi þyder comon mid mycelre sarnyssa · þær heora suna ƿæron gehæfte · ⁊ mid mycclum heofungum heora geleafan ƿoldon aƿendan · ⁊ þa ƿita gestillan ·
Þær comon eac heora magas · ⁊ mid manegum tihtingum040 þæra cnihta mod frā cristes geleafan · ƿoldon aƿecgan · sƿylce hí ƿislice dydon · heora ƿíf eac bæron · heora bearn him on handum · ⁊ axodon mid ƿope · hƿi hi sƿá ƿælhreoƿlice dydon ·  hi freonda ne rohton · ne fæder oððe meder · ⁊ heora ƿíf aƿurpon · ⁊ ƿiðsocon heora bearn · ⁊ heora sƿuran gearcodon sylfƿylles to slege ·
Hƿæt ða lá ongunnon þa godes cempan hnexian048 ⁊ heora mod aƿendon to hyre maga sarnysse ·
Ða geseah sona sebastianus þæt ·050 hu þa godes cēpan · ongunnon hnexian · for þam mycclan geƿynne · ⁊ ƿearð him þa tomiddes · ⁊ cƿæð to þam cnihtū · mid cenum geleafan ·
Eala ge godes cempan · ge be-comon to sige ·054 ⁊ nu ge aƿurpað eoƿerne cyne-helm · for þam earmlican sƿæsnyssum · þissera heofiendra
Ne aƿurpe ge ic bidde eoƿerne beorhtan sige ·057 for ƿifa sƿæsnyssū · oððe for cyldra tearum ·
Arærað eoƿer sige-becn · fram eorð-licū ge-ƿilnungū ·059 ⁊ onginnað eoƿer gefeoht · ongean ða unge-seƿenlican fynd ·
Þas þe hér nú ƿepað · ƿoldon mid eoƿ blissian ·061 gif hi geare ƿiston ·   ge nu ƿiton · hi ƿenað to soþum ·  þis lif ana sy · ⁊ ne cunnon  oðer · þe æfre endeleas bið ·
Þis lif is sƿa sƿicol  hit sȳble bepæcð ·065 þa ðe hit sƿiþost lufiaþ · ⁊ geleafan him to habbað ·
Ðises lifes geƿilnung · ge-læt þa unstæððian067 to manegū leahtrum · ⁊ to mislicum freced|nyssum
He cƿæð þa to þam magū · ðe þa martyras mis-tihton ·069
Gif nu þas gebroðra · be eoƿrū benū gebugað ·070 frā heora hælende to eoƿrū hæðenscype · ðonne beoð hí mid eoƿ on sceortere blysse · ⁊ beon siððan ascyrede · sƿa  ge hí næfre ne geseoð [gcseoð @ Skeat] · buton on reðū ƿitū · on þam ƿidgyllan fyre · þær dracon ⁊ næddran · mid deofollicū toðum · þæra hæðenra breost · bitelice ceoƿað ·
Þær is ƿóp · ⁊ ƿanung · ⁊ þæs ne ƿurð nan ende ·077
Geþafiað ic bidde þisū gebroþrū nú ·078  hí þas ƿitu for-bugan · ⁊ beo ge embe  ylce · lætað hí nu faran · to ðam forestihtan kynehelme · ⁊ ne beo ge ofdrædde · ne beoð hí frā eoƿ ascyrede · ac hí farað to heofonū · to hælende criste · ⁊ rodorlice ƿununga ƿitodlice under-foð · on þam ge sylfa moton mid him æfre ƿunian · ælces yfeles orsorge on ecere blysse ·
Æfter þissere lare · ⁊ oðrū langsumum spræcū ·086 com leoht of heofonū · to ðam halgan ƿære · ⁊ mid þam leohte æt-eoƿde · an engel ƿið hine ·
Þa ƿurdon hí ealle · þurh  ƿundor ablicgede ·089 ⁊ þæs þægnes ge-bedda · ðe þa ge-broþra heold · ƿæs for six gearū · for sƿiðlicre untrūnysse · hire spræce be-næmed · ⁊ heo hnáh adune to sebastianes fotū mid fullum geleafan ·
Þa cƿæð sebastianus · gif ic soð godes þeoƿ eom ·094 ⁊ gif  is soð  ic eoƿ sæde · ge-openie þonne se ælmihtiga hælend þises ƿifes muð ·  heo mæge spræcan seðe Zacharian muð his mæran ƿitegan · mid ƿitegunge geopenade þa ða he aƿrat Iohannes ·
Þa spræc  dumbe ƿíf · hire nama ƿæs Zoe ·100 ⁊ cƿæð  heo gesaƿe · þone scinendan æncgel · cumende of heofenum · to þam halgan ƿære · ⁊ heold ane bóc · æt-foran his eagū · ⁊ be þære béc · sæde sebastian᷒ þa lare ·
Þa cƿæð Zoe to sebastiane | eft ·105
Eadige synd þa þe þinū ƿordū gelyfað ·106 ⁊ þa beoð aƿyrigde þe þises tƿyniað · sƿa sƿa dægred to-dræfð þa dimlican þystra · ⁊ manna eagan onlyht þe blinde ƿæron on niht ·
Sƿa adræfde þin lár þa geleaf-leaste fram me ·110 ⁊ minne muð geopenode · ⁊ min mod onlihte ·
Hƿæt ða nicostratus ƿearð sƿiðe afyrht ·112 þa ða he  ƿundor ge-seah · on his ƿife gedon · ⁊ feol adune sona · to sebastianes fotum · biddende forgifennysse ·  he þa broðra heold · ⁊ únbánd heora handa · ⁊ bæd  hí aƿæg eoden · ac hi þurh-ƿunodon sƿa þeah on þam geƿinne oð deað · þa ongunnon heora magas mycclū be-hreoƿsian ·  hi æfre þa martyras mis-læran ƿoldon · ⁊ ge-lyfdon þa ealle · endemes on crist ·
Þa hét sebastianus þone hæðenan þegn ·121  he þa hæftlingas · þe hé heold on þam cƿearterne gebrohte to his spræce · ƿolde hi ge-bigan to criste ·
Ferde þa siððan · ⁊ ge-fette ænne mæsse-preost ·124 policarpus gehaten · halig ƿær ⁊ snotor ·  he þa nige-hƿyrfedan mid fulluhte aþƿoge ·
Þa ƿearð gefullod se fore-sæda nicostratus ·127 mid his ƿife · Zoe · ⁊ þrym ⁊ ðrittigū mannū þe him ǽr folgodon · ⁊ mid him gefullode ƿæron ·
Æfter þisum ƿearð gefullod þæra martyra fæder130 tranquillinus mid blysse · ⁊ his gebedda martia · mid heora hiƿum · ⁊ heora suna ƿifum ·
Æfter þysū þa hæft-lingas þe sebastianus133 hét lædan of þam hæftū ealles sixtyne ·
Ðæra martyra fæder marcellianes · ⁊ marces ·135 ƿæs endlyfan gear ær his fulluhte ge-untrumed þurh þa mycclan fót-adle · ⁊ nahte his fæðes geƿeald ne furðon ne mihte his mete him aræcan · for þam ægeslican ƿearrū · þe on his limū ƿeoxon · ac sona sƿa hé andette | mid ealre heortan þa halgan þrynnysse on þam fulluht-baðe · þa ƿearð he ge-hæled · fram eallū his sarnyssū · ⁊ herede þone hælend · þe him his hæle forgeaf ·
Þær ƿæron eac untrume · oðre tƿægen cnapan ·144 oðer ƿæs ƿæter-seoc · oðer eall on ƿundum · ac hi ƿurdon gehælede · fram heora untrum-nysse mid þam þe se mæsse-preost · hí mid þam fulluhte aþƿóh ·
Hi ƿurdon þa ealle · þurh þa ƿundra onbryrde ·148 ⁊ on godes herungū hí sylfe gebysgodon · ⁊ gearcodon heora mod · to ðam martyr-dome · cáflice to campienne · for cristes geleafan ·
Hƿæt þa chromatius se mihtiga gerefa ·152 þe romana byrig · under þam casere geƿeold · het tranquillinum ·  he him to come ƿolde ƿitan æt him · hƿæt his suna hræddon · binnan þam ðrittigū nihtū · þe he him lét fyrste · hƿæðer hí gebugan ƿoldon · to ðam bysmor-fullū godū · oððe þurh-ƿunian on ðam ƿitum · for criste ·
He com ða gehaten to þam heah-gerefan ·159 ⁊ eac ne be-diglode ·  he on drihten gelyfde ·
Þa cƿæð se heah-gerefa · þe þa git hæðen ƿæs ·161 ⁊ eall sƿa yfele ge-tucod · sƿa tranquillin᷒ ƿæs ær ·
Me þincþ  þu bæde þinū bearnum fyrstes ·163 to þí  þu gelyfdest · heora leasū gedƿyldū ·
Þa cƿæð tranquillinus · to chromatiæ þus ·165
Þa godas þe ge ƿurðiað · ƿæron arlease menn ·166 yfele geborene · ⁊ bysmor-fulle on life · mid facne afyllede · ⁊ forð-ferdon earmlice ·
Cƿyst þu lá  nære nan lyfigende god ·169 ær þan ðe saturnus his suna abite · ⁊ heora flæsc æte on þam Ig-lande créta ·
Eft his sunu Iouis · þe gé ƿurðiað for god ·172 se ƿolde acƿellan his unclænan fæder · þe abát his gebroðra þa | hi geborene ƿæron · se iouis ƿæs afylled · mid fulre galnysse · ⁊ nam his agene sƿystor · to his fulū synscype · sƿa sƿa ge rædað on eoƿrū gerecednyssum ·
La hú ne dƿælast ðu · þe on þysū gedƿylde gelyfst ·178 ⁊ þas arleasan menn arƿurðast for godas · þu for-lætst þone ælmihtigan god · þe eardað on heofonū · ⁊ cƿæðst to þam stane · ðu eart min god ·
Þa ge-ƿende tranquillinus · aƿæg æfter þysum ·182 ac se heah-ge-refa · hét hine gefeccan dearnunga on niht · ⁊ him digellice bead anne gyldene ƿecg · ƿið þam þe he him tæhte þone mæran læce-cræft · þe hine sƿa mihte-lice gehealde ·
Þa cƿæð tranquillinus ·  mann cristes gife ·187 ne moste syllan ƿið sceattū · oþþe sƿa ge-bicgan · ac gelyf on þone hælend ⁊ þu bist sƿa hál sƿa ic ·
Chromatius þa bæd  he him gebrohte ðone mann ·190 þe hine gefullode · ⁊ fram þære coðe gehælde ·
Tranquillinus ða eode to ðam arƿurðan preoste ·192 sæde hú hí spræcon · ⁊ hine sona gelædde · to þam heah-ge-refan · ⁊ he cƿæð him tó ·
Þeah þe þæs kaseres ehtnys þa cristenan gedrecce ·195 þeah for minre hæle · ic sylle eoƿ healfne dæl ealra minre æhta · gif gé mine atelican lima · þurh ænig þing gehælen magon · frā þysū heardum ƿearrū ·
Þa hlóh policarpus · ⁊ cƿæð to þam untruman ·199 crist mæg þine nytennysse · þurh his miltsunge onlihtan · ⁊ eaðelice æt-eoƿian ·  he is þin ed-staþeligend ·
Se ðe sceattas under-fehð · ⁊ sylð godes gife ·202 se for-deð his saƿle · ⁊ se seoca ne bið gehæled · ác gelyf on þone hælend · ⁊ læt þe fullian · ⁊ þu bist sƿa gesund · sƿa þæs tranquillinus · þa bead policarpus him þreora daga fæsten · ⁊ þis sona sæde | sebastiane · hi ða begen bædon binnon þam fyrste god ·  he his geleafan gesƿutelode þam seocan to hæle ·
Coman him siððan to ⁊ hine sƿæs-lice gretton ·210
Þa cƿæð sebastianus betƿux oðrum spræcon ·211 ne scealt þu for þinre hælðe anre · to ðam hælende gebugan · ne for ðinū lichaman anū þe lætan fullian · ac sƿiðor for hihte þære ecan hælðe · ⁊ for þam ece life · ðu scealt gelyfan on god ·
Do þín mod hluttor  þu leornian mæge216 þurh soð-fæst ge-scead hƿa þin scyppend sy · ne miht þu elles habban þa hæle þe þu secst ·
Chromatius þa cƿæð · sume cristene synd ·219 to þam bileƿite menn ·  ðu ne miht afindan of anū þusende anne þe mæge þe eaƿfæst-lice spræce sprecan oððe leornian · hu mihton þas becuman to cristes geleafan? [sic @ Skeat]
Sebastianus cƿæð · crist geceas · fram frymðe224 hyrdas · ⁊ yrðlingas · ⁊ an-fealde fisceras · ⁊ hí siððan gelærde ⁊ to lareoƿum gesette ·
Þu ƿurðast manega godas · ⁊ manega gydenan ·227 butan þu hí aƿurpe · ealle fram þinre heortan · ⁊ þone soðan god · þe ðé gesceop · oncnæƿst · ne miht ðu hæle habban · ne  heofonlice líf · ac læt ús nu secan þine sceandlican godas · ⁊ to-brecon þa stænenan · ⁊ for-bernan þa treoƿenan · amyltan þa sylfrenan · ⁊ eac sƿilce ða gyldenan · dælan siððan ƿædligum · þa amoltenan ƿæcgas ·
Chromatius cƿæð ne cume ge to þam teonan ·235 ac ic bebeode minū þeoƿum ·  hi hi ealle to-bryton ·
Sebastianus cƿæð · hí ne cunnon ðone geleafan ·237 ne eac hí gebletsian · ⁊ bið se deofol geare · hu he him derige · for sumū dyrnum gylte · ⁊ cƿæðaþ þa hæðenan ·  hi ƿurdon gehynde forþan þe hí þa anlicnyssa | æfre to-brecan dorston ·
Þa þe habbað geleafan · ⁊ leornodon to campienne ·242 ongean þone sƿicolan feond · unforhte þurh god · ⁊ habbað cristes byrnan · hi magon to-brecan ða godas ·
Chromatius ða cƿæð · to þam cenū godes þegnū ·245 geƿurðe godes ƿilla ⁊ eoƿer eac æt þysum [sic @ Skeat] ·
Hi þa sona begen be-gyrndon (sic) hí caflice ·247 ⁊ to gode gebædon · ⁊ to-bræcon ða anlicnyssa má þone tƿa hund · micclū gode þanciende ·
Chromatius hæfde behydd · on his digolnysse ·250 án ƿurð-lic ƿeorc · on machanisc · geƿeorc · of glæse · ⁊ of golde · ⁊ of glitiniendū cristallan ·
Se cræft sceolde ƿissian · geƿisslice be steorrū ·253 hƿæt ge-hƿilcū menn gelumpe on his lifes endebyrdnysse · ac hit ƿæs sƿa gehiƿod · æfter hæðenū gedƿylde ·
Þa com sebastianus · ⁊ se sacerd policarpus ·256 æft to chromatie · ⁊ ge-metton hine untrumne · ⁊ cƿædon  he sum þing hæfde untobrocen · þe his hæle hremde þurh reðe ƿiglunga ·
He cƿæð þa ic hæbbe on minū hord-cleofan ·260 an ƿundorlic ƿeorc me to ge-ƿissunge · æfter steorrena gesetnyssū · sƿa sƿa hi standað on heofonum · on þam cræfte aspende tranquillinus min fæder · of readū golde anum · má þonne tƿa hund punda ·
Þa cƿæð sebastianus · se ge-sæliga martyr ·265
Gif þu þisne cræft healst · þu bist þe sylf un-hál ·266
Chromatius cƿæð · hƿæt derað þis ænigum ·267 ne ƿe hit ne ƿurðiað · mid ge-ƿunelicū offrungū · ac hit geƿissað us · þurh ƿisne lareoƿ-dom · to gearlicū tidum · ⁊ tunglena ymbrynum ·
Policarpus sæde þis ƿe for-seoð ·271 on þam is soðfest-nysse gelicnys · ac hit is leas sƿa þeah ·
Sebastianus cƿæþ · þis is sƿutol ge-dƿyld ·273 ⁊ leas ydelnyss · sƿa sƿa ƿe leornodon æt criste ·
| Manega menn adrincað · on anū dæge togædere ·275
þe on mislicū tidum to middan-earde comon ·
Oft on anū gefeohte feallað for ƿel manige ·277 þe under anū tungle · næron ær akennede ·
Eft on anre tide tƿa mæden-cild cumað ·279 ⁊ bið  án syde-full · ⁊  oðer sceandlic ·
Nis  clæne herigendlic · ne  gale tallic ·281 gif him steorran forgefon ·  hi sƿa lyfedon ·
Forði synd laga gesætte ·  menn rihtlice libban ·283 ⁊  þa riht-ƿisan beon ge-herode · ⁊ þa unriht-ƿisan ge-hynde ·
Þa ƿundrode chromatius · heora ƿisera ƿorda · ⁊ cƿæð ·285 se is soð god · þe sƿa gesceadƿise biggengan hæfð ·
He ge-þafode ða  hi  ƿeorc to-ƿurpon ·287 ac his sunu tiburtius sona mid gebeote cƿæþ  he nolde nates hƿon geþafian.  man sƿa deorƿurðne cræft æfre to-cƿysan sceolde · butan man þa halgan ƿurpe · on tƿægen hate ofnas · gif his fæder nære gehæled · æfter þære bræce ·
Þa for-bead se fæder þone frecen-fullan cƿyde ·293 ac þa halgan tihton  man þa ofnas ontende · ⁊ ge-bædon hi to gode · ⁊ to-bræcon  ƿeorc ·
Hƿæt þa færlice com fæger godes engel296 ⁊ cƿæð to chromatiæ · crist me asende to þe · on þone þe ðu gelyfst ·  þine lima beon ge-hælede ·
Æfter þysum ƿorde · he ƿearð eall gehæled ·299 ⁊ arn to þam engle · ƿolde his fet gecyssan ·
Se engel him cƿæð to ·301
Ne cys þu mine fet ·301 ne þu me ne hrepa · forðan þe þu ne eart gyt gefullod ·
Þa þa se sunu  ge-seah · þa ge-sohte he þæs preostes fét ·303 ⁊ se fæder feoll to sebastianus fotū · bægen clypigende · crist is soð god · ⁊ ælmihtig godes sunu · þe git þegnas gode bodiað ·
Þa ƿearð gefullod fæder · ⁊ sunu ·307 mid heora inn-hyrede · ⁊ heora æhta mannū ægðres hades menn · ma þonne an ðusend · þa cƿæð chromatius · se cristena þegn ·  he eallum gemiltsode · þe him æfre abulgon · ⁊ þam eallū forgeafe þe him aht sceoldon · ⁊ gif he hƿæne berypte ·  he him  forgulde ·
He freode ealle his menn · ⁊ him feoh dælde ·314 ⁊ cƿæð ðæt hé ƿið soce þam gesƿæsū lustū · þissere ƿorulde · þe is geƿitendlic ·
His sunu tiburtius · se snotera cniht cƿæð ·317
Ic aƿende minne ƿillan · frā eallum ƿoruld-þingum ·318 to gastlicū ƿeorcū · nu ic godes mann eom · an of þam ge-tele · þe  éce líf under-foð ·
On þam dagum ƿæs sum ƿis papa on rome ·321 gaius gehaten · haliges lifes mann · ƿið þone rædde chromatius ⁊ be his ræde under-feng ealle þa cristenan into his cafertune · ⁊ him big-lyfan fore-sceaƿode · for þære sƿiðlican eht-nysse · þe ða niƿan asprang · æfter carines slege.
Þam casere næs þa gyt cuð ·  chromatius cristen ƿæs ·327 ⁊ he be-geat ða leafe  he of þam lande moste ·
Þa bebead se papa þam preoste policarpe ·329  he ge-ƿende of rome mid þam rum-gyfolan þegne · ⁊ clypode to ðam cristenum · þe mid chromatiæ ƿæron ·
Ure hælend lyfde  mann his life gebeorge ·332 fara nú se þe ƿille · forð mid chromatiæ · ⁊ ƿunige se þe ƿille · mid me on þyssere byrig ·
Þa bæd tiburtius ·  he beon moste · mid þam papan ·335 cƿæð  him ƿynsum ƿære  he ƿurde ofslagan · gif he mihte þusend siðon · for ðam soðan geleafan · ⁊  ece líf ge-earnian þe nænne ende næfð ·
Þa be-láf sebastianus on þære byrig mid þam papan ·339 ⁊ se geonga tiburtius · ⁊ þa tƿægen gebroðra · marcus · ⁊ marcellianus · mid heora fæder tranquilli|ne · Nicostratus mid his breðer · ⁊ his gebeddan Zoe · Uictorinus mid his breðer · ⁊ his broðor suna ·
Þas belifon on rome · on þære reðan eht-nysse ·344 ⁊ þa oþre ealle endemes ferdon aƿæg · mid chromatiæ · sƿa sƿa him crist geƿissode ·
Þa gehadode se papa tranquillinū to preoste ·347 his tƿægen suna to diaconū · ⁊ þa oðre to subdiaconum sebastianū he ge-sette · him eallū to mund-boran ·
Hi ƿurdon ða gebysgode on heora ge-bedum ealle ·350 dæges ⁊ nihtes · heora drihten herigende · biddende mid ƿope ·  hi ƿurðe ƿæron · for criste to þroƿigenne · ⁊ be-cuman to his halgū ·
Hi ge-hældon untrume mid halgū gebedū ·354 ⁊ blinde on-lihton · þurh heora geleafan · ⁊ of ƿodū mannū · þa aƿyrigedon deoflu afligdon ·
Tiburtius gemette ænne mann afeallene.357  he his heafod to-bræc · ⁊ eac his bán to-cƿysde ·
Þa sang he him ofer · pater noster · ⁊ credan ·359 ⁊ se mann sona ge-sund-ful arás · ⁊ beah to fulluhte mid his fæder ⁊ meder ·
Æfter þysū ƿearð ge-læht seo eadige Zoe ·362 ⁊ for criste acƿeald · ⁊ becom to his halgū ·
Þa oðre ƿurdon eac ealle ge-martyrode ·364 tranquillinus ƿearð of-torfod mid stanū ·
Nicostratus se æðela ƿearð æft gelæht ·366 mid feoƿer his ge-ferū · ⁊ toforan þam deman gebroht · fabianus gehaten · þe feng to þære scire æfter chromatiæ · se ƿæs ðam cristenan onƿerd ·
He axode þone casere hu hé embe hí sceolde ·370 ða hét sé arleasa hí ealle fíf pinian ·
Fabianus þa se feondlica dema372 þa ða he ne mihte þa menn gebigan frā criste · þurh þa reðan ƿíta · þa hét hé hi ƿurpan ut on sǽ ·
Æfter þysū ƿearð ge-læht se geleaffulla tiburtius ·375 þa hét fabian᷒  hé þam fulan Ioue · recels ge-offrode · oððe eode him sylf ofer byrnende gleda mid his barū fotū
| Hƿæt ða tiburtius · bealdlice eode ·379
ofer ða byrnendan gleda · unfor-bærnedum fotū · ⁊ cƿæð  him þuhte · sƿylce he eode ofer blostman ·
Fabianus þa þæs feondes þén ·382 hét beheafdian þone hálgan tiburtiū · ⁊ siððan acƿealde þone halgan castolum · þe hæfde ge-innod ealle þas halgan ·
He gehæfte eft siððan tranquillines suna ·386 marcellianus ⁊ marc᷒ · on anū micclū stocce · ⁊ mid isenū pilum · heora ilas gefæstnode · ⁊ cƿæð  hí sceoldon sƿa standan · on þam pilū · oð hi geoffrodon heora lác þam godū ·
Hi sungon þa sona þisne sealm him betƿynan ·391
Ecce quam bonum et quā iocundū habitare fratres in unum · et cetera ·392
Eala hu mycel god ís · ⁊ hƿylc ƿynsumnys393 ðær ðær gebroðru beoð on annysse ·
Þa cƿæð se gerefa þe him sƿa reðe ƿæs ·395
Eala ge ungesæligan · ⁊ soðlice earmingas ·396 alecgað eoƿre ge-ƿit-leaste · ⁊ alysað eoƿ frā ƿitum ·
Þa gebroðra cƿædon ·  hi on cristes lufe398 þa ƿæron gefæstnode · mid fulre blysse. ⁊ on sƿilcū estū ǽr næron on life · ƿiscton  hi moston sƿa ƿunian oð ende ·
Hi stodon þa stille on þam stocce gefæstnode402 ofer dæg · ⁊ ofer niht · heora drihten herigende ·
Þa het fabianus mid fullū graman404  hi man begen ofstunge þær ðær hí on ge-bedum stodon · ⁊ hi sƿa mid ƿuldre geƿendon to criste ·
Hƿæt þa fabianus · mid facne geƿregde407 þone æðelan Sebastianū · to ðam arleasan casere dioclitiane · þe on ðam dagum ƿæs · þa het se kasere hine gefæccan hraðe · ⁊ cƿæð him sona tó · mid sƿicolum geþance ·
Ic hæfde þe mid þam fyrmestan · þe minum hyrede folgodon ·412 ⁊ þu lutodest oð þis on þam laðū cristen-dome · þam godū to teonan · ⁊ me to un-þearfe ·
Sebastianus cƿæð [space]415
Crist ic ƿurðode symle ·415 ⁊ for ðe þingode · ⁊ for þinū folce ·
| Ic me gebidde to ðam gode · þe bið eardigende417
on heofonū · mid healicū mægen-þrymme ·
Ƿod bið se ðe bit æt blindū stanū ·419 Ænigne fultū · on his frecednyssū ·
Þa ƿearð dioclitianus deoflice gram421 ⁊ hét hine lædan on heardum bendū · út to anum felda ⁊ hine þær gefæstnian ⁊ hentan his mid flanū · oð  he his feorh ageafe ·
Þa læddan þa cempan þone cristes þegn ·425 ⁊ setton hine to myrcelse · sƿa sƿa se manfulla hét · ⁊ heora flán hī on afæstnodon · foran · ⁊ hindan · sƿa þicce on ælce healfe hƿylce iles byrsta · ⁊ for-leton hine sƿá licgan for deadne · þa com sū ƿudeƿe · þe ƿæs anes martyres láf · on þære ylcan nihte · þær he læg forƿundod · ƿolde his lic bebyrigan · ⁊ gemette hine libbendne · heo lædde hine þa to hire huse cucenne · ⁊ binnan feaƿū dagum · hine fullice ge-hælde.
Þa coman þa cristenan · ⁊ ðone cempan tihton435  he faran sceolde feor fram ðære byrig ·
Ac sebastian᷒ ge-bæd hine to gode ·437 astáh þa úp to þære stægre · þe stod ƿið þæs caseres botl · ⁊ þa ða se casere com clypode him þus to ·
Eoƿre hæðen-gyldan þe healdað eoƿre templa ·440 cƿyðaþ fela leasunga eoƿ be þam cristenan · secgað  hi syndon sƿutol-lice ƿiðer-ƿinnan · eoƿrū cyne-dome · ⁊ eac eoƿrū folce · ac eoƿer kynedóm godað þurh heora godan ge-earnunga · forþan þe hi gebiddað · for romaniscre leode · ⁊ for eoƿrum anƿealde · unablinnendlice ·
Þa beseah dioclitian᷒ se deofollica cƿellere447 to ðam halgan ƿere · þe ðær sƿa heage stód · ⁊ cƿæð orgællice · ne eart þu lá sebastian᷒ · þone ðe ic gefyrn hét mid flanū acƿellan ·
Sebastian᷒ cƿæð · crist me arærde æft ·451 to þí  ic cyðe eoƿ · ætforan eallū folce · eoƿer unriht-ƿisan ehtnysse ofer ða cristenan ·
Þa hét se casere þone godes cempan454
| mid saglum ofbeatan · binnan his agenre byrig ·
Þa dydon þa cƿelleras sƿa sƿa se casere hét ·456 ⁊ on niht behyddon his halgan lichaman on anū adel-seaðe · secgende him betƿynan ·  huru ða cristenan ne becuman to his líce · ⁊ him to martyre macion siððan ·
Þa æteoƿde sebastianus on sƿæfne anre ƿudeƿan ·461 lucina geciged · sƿiðe æƿfæst man · ⁊ sæde hƿær his lichama læg · on þam adelan · hét hí faran to · ⁊ hine ferian þanon · to catacūbas · þær cristes apostolas · petrvs ⁊ pavlvs ærest bebyrgede ƿæron · ⁊ lecgan his lic · æt heora fot-læstum ·
Lucina þa ferde to ðam fore-seadan seaðe ·468 on middere nihte mid hire mannū · ⁊ his lic funde · ⁊ ferede mid ƿurð-mynte to þære ylcan stoƿe · þe he sylf bebead · ⁊ mid geornfulnysse hine þær bebyrigde · þā ælmihtigan to ƿuldre · se þe ge-ƿylt ealle þing · rixiende á on ecnysse · eces ƿuldres cyning ·